tomron87/hebrew-wikipedia-sentences-corpus huggingface dataset:
אלכס זלבן מאתר ה-Decider של הניו יורק פוסט, טען שמדובר בפרק הטוב ביותר של הסדרה, וכינה אותו "גרסה חדשה ורעננה של פורמט שלושת הסיפורים שהתפרסם בזכות סדרת פרקי "Treehouse of Horror" של משפחת סימפסון".
הוא ציין שלא רק שהפרק מצחיק, מלא אקשן ומספק פתרון חכם שעומד בשורה אחת עם הטובים שבפרקי הזיכיון, אלא שהוא גם מצליח להגיע למהות של משמעות הסיפונים התחתונים בזיכיון.
האתר ציין שהפרק מלא באופי, רגש, פעולה, ואהבה למסע בין כוכבים.
קית' דקנדידו מהאתר של הוצאת הספרים כתב שהפרק יכול היה להיות פרק מילוי משעשע, אך במקום זאת יש בו התפתחות של הדמויות הראשיות, התקדמות משמעותית בעלילה, הצגת דמויות חדשות ומעניינות (ט'לין, שעתידה לחזור בעונתה השלישית של הסדרה) ומהווה עוד קפיצה דרמטית באיכות הפרקים ככל שהעונה השנייה מתקדמת.
אנתוני פסקל מהאתר Trek Movie ציין שמדובר בפרק שניכר בו שיוצרי הסדרה צברו ביטחון והחלו להעז יותר, בידיעה שקהל הצופים איתם.
הוא השווה את הפרק לפרקים קלאסיים בהם נראו הצוותים כשהם לא בתפקיד, ובעיקר לפרק "Lower Decks" מ"הדור הבא" שעל שמו קרויה הסדרה.
הוא ציין שההומור בפרק מרומז יותר מבפרקים אחרים, אך מצחיק, והחמיא לבמאי ששמר על קצב נכון וביצע מעברים חלקים בין הספינות השונות המופיעות בפרק.
הוא ציין לטובה את סצנות האקשן, את התפתחות הדמויות השונות והקשרים ביניהן, ואת הדמויות החדשות שהוצגו בפרק.
הוא סיכם שהפרק היה נועז, חדשני ועדיין נאמן לרוח הסדרה ומצחיק.
הוא ציין שסצנת הסגירה המציגה את חללית הבורג היא "גאונית".
מייק פוטיט, מהאתר Fansided כתב שהפרק מאזן באופן מושלם ומספק בין קומדיה, דרמה ואומנות.
הוא ציין שהפרק מעצים את המסר של מסע בין כוכבים לפיו למרות ההבדלים בינינו, יש בינינו הרבה יותר מן המשותף משאנחנו מבינים, אך שלמרות המסר הרציני של הפרק, הוא אינו פרק איטי, רציני ורגשני, והוא מלא משפטים קליטים שיהפכו לציטוטים מוכרים.
פוטיט הוסיף שהפרק גורם לעולם של הסדרה להפוך עשיר יותר, מציג דמויות חדשות שמקבלות נופך מלא מיידית, ומקדם את העלילה באופן שגורם לנו להבין שאף על פי שמדובר בקומדיה, הרי שיש כאן משהו גדול בהרבה מבחינת עלילת הסדרה.
הכתב ציין לשבח את המוזיקה שכתב כריס וסטלייק ושליוותה את סצנת הקרב בין הספינות, וטען שזו הנעימה מלאת ההשראה ביותר של המלחין עד כה.
בדירוג של סדרות הזיכיון באתר AARP דורגה הסדרה במקום האחרון מבין כלל הסדרות בזיכיון נכון ל-2022, אך המדרגים בחרו לציין את הפרק "wej Duj" כדוגמה לפרק שישמח את מעריצי הזיכיון.
יוצר הסדרה, מייק מקמהן, ציין את הפרק כאחד משני הפרקים האהובים עליו, יחד עם הפרק "I, Excretus".
לדבריו הפרק היה הראשון בזיכיון "מסע בין כוכבים" שבו רואים גזעים שונים באינטראקציות בינם לבין עצמם, ללא בני אדם, שאינן ניסיון להראות כיצד גזע מסוים חורש מזימות במחשכים נגד הפדרציה.
הוא הגדיר אותו כנקודת זינוק יצירתית שהייתה השראה לכותבים.
שנה פרס קטגוריה מועמדות תוצאה מקורות 2022 פרס הוגו ההצגה הדרמטית הקצרה הטובה ביותר הפרק wej Dujמקום שלישי
בפרק זה הופיעו, בין השאר, ביצי הפסחא הבאות:
שם הפרק, "wej Duj", מופיע בכתוביות הפתיחה בשפה הקלינגונית.
זו הפעם הראשונה בתולדות הזיכיון שבה שם הפרק לא נכתב באותיות לטיניות.
במקור התכוון יוצר הסדרה, מייק מקמהן, שכל כותרות נעימת הפתיחה, החל משם הסדרה וכלה בצוות המדבבים ואנשי ההפקה, יופיעו בכותרות בשפה הקלינגונית ובשפה הוולקנית לסירוגין.
כשהבין שהמאמץ ליצור דקה ושמונה שניות נוספות של אנימציה יהיה גדול מכדי שיהיה שווה את עבודת האנימטורים, החליט שרק שם הפרק יופיע בשפה הקלינגונית.
כשבוימלר חושש שראנסום ישלח אותו לשרת במושבת עונשין בה ייאלץ לקיים יחסי מין עם האויב כדי להקים ציוויליזציה חדשה, מדובר באזכור לפרק "Birthright" בסדרה "הדור הבא", שבו וורף מגלה שבמושבת עונשין רומולאנית בה מוחזקים קלינגונים בשבי, התפתחה חברה שוויונית בה רומולאנים וקלינגונים חיים בשיתוף, לרבות בנושאי זוגיות וצאצאים משותפים.
במהלך הפרק נשמעת אזעקה, שמקפיצה את צוות ה"סריטוס" לעמדות כשרובם עדיין בבגדים אזרחיים.
קפטן פרימן מגיעה לגשר כשהיא לבושה חולצת טי שעליה הכיתוב "ריטוס" ("RITOS") קיצור לשם הספינה, ה"סריטוס".
החולצה היא מחווה לסצנה דומה בסדרה "דיסקברי" שבה התאמנו חברי צוות הספינה עם חולצות טי שעליהן הכיתוב "דיסקו" ("DISCO"), קיצור של "דיסקברי".
ספינת הבורג שמופיעה בסיום הפרק ממוספרת 90182. מספר זה הוא קוד מיקוד שאינו בשימוש במדינת קליפורניה.
מדובר ברמז ל"סריטוס" שקרויה על שם עיירה במדינת קליפורניה, כמו כל הספינות מדגם זה.
בוימלר מציע שבמהלך הטיסה הארוכה, ישחקו במשחק "סטרטגמה", שהוצג בפרק "Peak Performance" ב"הדור הבא".
כשבוימלר יוצא לטפס, הוא לובש חולצה שעליה כתוב "לך טפס על סלע" ("Go climb a rock") ומגפי אנטי-כבידה.
החולצה זהה לזו שלבש קפטן קירק בסרט "מסע בין כוכבים 5: הגבול האחרון", והמגפיים זהות לאלה של ספוק באותו הסרט.
Webpack הוא מאגד מודולים חינמי בקוד פתוח עבור ספריות ג'אווה סקריפט.
הוא מיועד בעיקר לג'אווה סקריפט, אבל ניתן לעשות בו שימוש לצורך כל סוגי הקבצים המשמשים לפיתוח בצד הלקוח כולל HTML CSS ותמונות, אם כלולות החבילות המתאימות.
Webpack אוסף מודולים חיצוניים ומייצר מהם קבצים מקומיים המייצגים אותם, ומאפשר לעשות בהם שימוש ללא ייבוא בפועל של המודולים שנמצאים בשימוש.
Webpack מייצר גרף תלות המאפשר למפתחי אינטרנט להשתמש בשיטה מודולרית למטרות פיתוח יישומי האינטרנט שלהם.
שתי טכניקות דומות נתמכות על ידי webpack כשמדובר בפיצול קוד דינמי.
הגישה הראשונה והמומלצת היא להשתמש בתחביר התואם את תקן ה-ECMAScript עבור ייבוא דינמי.
הגישה הפחות מומלצת, היא להשתמש בתחביר require שנמצא בשימוש בעיקר ב-CommonJS.
Webpack מציעה גם שרת מקומי, לצורכי פתוח, המאפשר ניפוי שגיאות בזמן אמת.
בשילוב של Babel ניתן גם לכתוב קוד בתקן מודרני שאינו נתמך בדפדפנים ישנים, ולקבל בסוף קובץ של קוד הנתמך בכמעט כל הגרסאות של הדפדפנים.
המודול מופעל משורת הפקודה בפקודה webpack.
ניתן להוסיף הגדרות שונות באמצעות הוספת דגלים (flags), או שניתן להגדיר אותו באמצעות קובץ תצורה ששמו webpack.config.js.
קובץ זה מגדיר כללים, תוספים וכו' עבור פרויקט בו הוא נמצא.
באמצעות הקובץ האמור webpack ניתנת להרחבה באמצעות כללים המאפשרים למפתחים לכתוב משימות מותאמות אישית שהם רוצים לבצע בעת חיבור קבצים יחד.
בכדי למנוע בעיות מטמון של הדפדפן שיגרמו לאי רענון לקובץ החדש ניתן להוסיף גיבוב ליניארי לשם הקובץ בכל פעם שהמודול רץ.
Weekends with Adele (בעברית: סופי שבוע עם אדל) הוא רצף ההופעות הקבוע בלאס וגאס הראשון של הזמרת הבריטית אדל.
ההופעה הראשונה במסגרתו התקיימה ב-18 בנובמבר 2022, והוא הסתיים ב-23 בנובמבר 2024. רצף ההופעות כלל סדרת הופעות שאירעו במשך כשנתיים בערבי שישי ושבת.
רצף זה תוכנן במקור להתקיים בין 21 בינואר ל-16 באפריל 2022, אך נדחה ב-20 בינואר כאשר אדל הודיעה על דחייתו, ואמרה "אני כל כך מצטערת, אך רצף ההופעות שלי לא מוכן כלל.
חצי מהצוות שלי חולה בקורונה ואי אפשר היה לסיים את הכנותיו".
היא גם ציינה "עיכובים נוספים שונים" כסיבה, והתנצלה בפני המעריצים, שרבים מהם תמכו בעמדתה בעוד השאר מתחו ביקורת על החלטתה "(ב)רגע האחרון" שהייתה כרוכה ב"הזמנות טיסות ומלון".
התאריכים שנקבעו מחדש, יחד עם שמונה תאריכים נוספים, הוכרזו ב-25 ביולי.
בעקבות ביקושים הוסיפה אדל שני מופעי סוף שבוע של ערב השנה החדשה ב-30 בדצמבר וב-31 בדצמבר 2022.
במרץ 2023, הודיעה אדל שתוסיף כ-34 הופעות נוספות מיוני עד נובמבר של אותה שנה.
בנוסף, הוכרז על סרט קונצרט מתוכנן, כאשר הצילומים אמורים להתקיים במהלך התאריכים החדשים שהוכרזו.
רצף ההופעות גרף 52.8 מיליון דולר מ-24 מופעים מה שהופך אותו לרצף ההופעות בלאס וגאס שגרף הכי הרבה כסף פר הופעה אי פעם בהיסטוריה.
באוקטובר 2023, אדל הכריזה על 32 תאריכים נוספים, והאריכה את התושבות עד יוני 2024.
זוהי רשימת השירים כפי שפורסמה במגזין בילבורד במקור ומופיעה במופע שהחל ב-19 בנובמבר 2022. רשימה זו אינה מייצגת כל הופעה.
ב-25 בנובמבר, ב-31 בדצמבר וב-10 במרץ אדל ביצעה בנוסף את השיר "Make You Feel My Love".
Weedkiller (בעברית: "קוטל עשבים") הוא אלבום הבכורה של הזמרת-יוצרת האמריקאית אשניקו.
האלבום יצא לאור ב-2 ביוני 2023, על ידי חברות התקליטים פרלופון ווורנר מיוזיק גרופ.
האלבום עוקב אחר מיקסטייפ הבכורה של הזמרת Demidevil משנת 2021. אשניקו עמדה אז בראש סיבוב ההופעות הראשון שלה כדי לתמוך במיקסטייפ.
"Panic Attacks in Paradise" ו-"Maggots", יצאו יחד לאור ב-29 בספטמבר 2021 כסינגל כפול.
אשר היה אמור להיות הסינגל המוביל מאלבום הבכורה שלה, אבל בסופו של דבר הפרויקט הזה בוטל.
הזמרת לקחה הפסקה מהוצאת מוזיקה מאותה תקופה ועד 8 בפברואר 2023, כאשר אז הוציאה את הסינגל החדש שלה "" שיצא בתור הסינגל המוביל החדש.
אשניקו הכריזה על צאת האלבום Weedkiller, יחד חשפה תאריך היציאה, עטיפת האלבום, רשימת הרצועות וסיבוב ההופעות העולמי שיחל ב-1 במרץ 2023
הקונספט מאחורי האלבום מתואר בחומרי העיתונות כ"פרשנות לאסון הסביבתי וההתפתחות המהירה של הטכנולוגיה" המספרת "את סיפורה של ציוויליזציית פאה שנכבשה ונהרסה על ידי מכונות הניזונות מחומר אורגני שבהן גיבור הפיות מחפש נקמה על ידי הפיכתו למכונה לחלק."
"" החליף את "Panic Attacks in Paradise" ו-"Maggots" בתור הסינגלים המובילים מהאלבום.
השיר יצא כסינגל המוביל החדש ב-8 בפברואר 2023. "Worms" יצא לאור ב-2 במרץ 2023 כסינגל השני מן האלבום.
דניאלה לליטה – אמנית בהשתתפות, שירה (4)
אתל קיין – אמנית בהשתתפות, שירה (13)
דילן בריידי – מפיק (3)
+ תאריכי יציאות לאור ופורמטים עבור Weedkillerאזורתאריך יציאהפורמטחברת תקליטיםמקורכלל העולם2 ביוני 2023הורדה דיגיטלית • הזרמת מוזיקה • תקליטור • תקליט • קלטת שמעפרלופון • וורנר
Webflow, Inc (בעברית: וֶובּפְּלוֹאוּ) היא חברה אמריקנית המציעה פלטפורמה לפיתוח, עיצוב והעלאת אתרים לאינטרנט מבלי לכתוב קוד.
החברה נוסדה בשנת 2013 והיא שוכנת בסן פרנסיסקו.
על פי דיווחים רשמיים של החברה, קהל המשתמשים שלה בשנת 2023 מונה יותר מ-3.5 מיליון משתמשים.
החברה מעסיקה יותר מ-600 עובדים וגייסה מימון של כ-335 מיליוני דולרים ממשקיעים, כאשר שווי החברה מוערך ביותר מ-4 מיליארד דולרים.
Webflow היא תוכנה מסוג SaaS אשר מאפשרת פיתוח ועיצוב של אתרים רספונסיביים באמצעות עורך אתרים ויזואלי אונליין, ללא כתיבת קוד.
למעשה, המשתמשים עובדים עם העורך הוויזואלי שמייצר באופן דינמי קוד מתאים בשפות HTML, CSS ו-JavaScript.
היתרון בכך הוא שמעצבים ואף אנשים ללא הכשרה קודמת בתחום עובדים עם ממשק ידידותי ולא נדרשים ללמוד כלים אלה, וכתוצאה מכך זמן הפיתוח קטן משמעותית.
לעומת מתחרים כדוגמת WIX ו-Squarespace, נדרש יותר זמן על מנת ללמוד את הממשק והשירותים השונים שמציע עורך האתרים הוויזואלי, ואלו מאפשרים גמישות והתאמה אישית טובה יותר של האתר ממתחרות אלו, אשר בדרך כלל מציעות אבני בניין מוכנות מראש לפיתוח האתר.
אתרים שנוצרים ב-Webflow מאוחסנים בשירות מחשוב הענן Fastly ונעזרים בשירות Amazon CloudFront מבית אמזון.
WebP הוא פורמט דחיסה גרפי שפותח על ידי גוגל המיועד להחליף פורמטים נפוצים של קובצי JPEG, PNG ו-GIF.
הוא תומך הן בדחיסה עם אובדן נתונים והן בדחיסה ללא אובדן, וכן בתמונת אנימציה והן בשקיפות בינארית.
גוגל הכריזה על פורמט WebP בספטמבר 2010, והוציאה את הגרסה היציבה הראשונה שלה לציבור הרחב באפריל 2018.
WebP הוכרזה לראשונה על ידי גוגל ב-30 בספטמבר בשנת 2010 כפורמט פתוח חדש עבור גרפיקה דחוסה באינטרנט.
הפורמט מייצר קבצים דלי משקל, שקטנים בגודלם מקובצי JPEG באיכות תמונה דומה.
WebP שוחרר תחת רישיון תוכנה חופשית של BSD.
ב-3 באוקטובר 2011, גוגל הוסיפה אפשרות של "פורמט קובץ מורחב" המאפשר תמיכה ב-WebP בסוגי קבצים אחרים כדוגמת אנימציה ו-Exif.
ב-18 בנובמבר 2011, גוגל הכריזה על מצב דחיסה חדש ללא אובדן ותמיכה בשקיפות תמונה.
התמיכה הופעלה כברירת מחדל החל מגרסת libwebp 0.2.0 (16 באוגוסט 2012).
לפי הדיווח של גוגל מנובמבר 2011, המרה מ- PNG ל-WebP הביאה להפחתה של בין 20% ל 45% בגודל הקובץ ב-PNG.
ביולי 2016, אפל הוסיפה תמיכה ב-WebP לגרסאות בטא מוקדמות של מערכות ההפעלה שלה macOS Sierra ו-iOS 10,.
כששוחררה לציבור הרחב בספטמבר 2020, נוספה תמיכת WebP בגרסה 14 של ios
ספריית libwebp התומכת הגיעה לגרסה 1.0 באפריל 2018.
נכון לנובמבר 2021, לדפדפני אינטרנט התומכים ב-WebP, נתח השוק הוא 96%.
גוגל מקדמת את WebP כך שכל הדפדפנים מבוססי ה-Chromium תומכים בפורמט.
גוגל גם מציעה למנהלי אתרים לעבור מ-JPEG ו-PNG ל-WebP כדי לשפר את ציון מהירות האתר שלהם.
גרסאות Microsoft Edge שפורסמו לאחר ינואר 2020, מבוססות על דפדפן Chromium ויש להן תמיכה ב-WebP.
ספארי הוסיפה תמיכה עבור WebP בשנת 2020 עם iOS 14 ו גרסת ה-macOS 11 .
דפדפן פיירפוקס תומך רשמית ב-WebP מאז ינואר 2019.
חברת פוטושופ של אדוביי החלה לתמוך בפורמט החל מפבואר 2022, מגרסת 23.2 של התוכנה.
בשנת 2023 נהייתה תפוצת הפורמט מאוד רחבה, הואיל והחברות קלאודפלייר ו-Akamai, האחראיות על יותר מ-20% מתעבורת האינטרנט, החלו להמיר כל תמונה לפורמט WebP, מפני שזה חוסך כמחצית מרוחב הפס.
"Weekends" הוא סינגל של הדי ג'יי הבריטי, ג'ונאס בלו, והדי ג'יי הגרמני, פליקס ין.
הסינגל יצא ב-3 בפברואר 2023 בהוצאת פוזיטיבה רקורדס ו-EMI רקורדס.
השיר נכתב על ידי יאן האמל, אנדריאס הובר, מולי אירווין, פליקס ין, בויאן "בוקי" קלאג'דז'יץ' וג'ונאס בלו, והופק על ידי פליקס ין, ג'ונאס בלו ו-BLYNE.
נכון ליולי 2023, השיר הושמע למעלה מ-1.6 מיליון פעמים ביוטיוב, ולמעלה מ-44 מיליון פעמים בספוטיפיי.
Web Server Gateway Interface (בראשי תיבות: WSGI; בתרגום לעברית: ממשק לכניסה לשרת רשת) היא מוסכמת קריאה לשרת HTTP להעברת הקריאות אליו לאפליקציות רשת ותשתיות הכתובות בשפת פייתון.
ומתאימה לפייתון 3. (קדם לו PEP 333 אשר נקבע בשנת 2003 והגדיר את המפרט עבור Python 2)
בשנת 2003, נכתבו תשתיות רשת ל-Python בדרך כלל רק מול CGI, FastCGI, mod_python, או API מותאם אישית אחר של שרת אינטרנט ספציפי.
מצב זה גרם לכך שכתיבת לוגיקת שרת הרשת הייתה מצומדת בחוזקה לתשתית הספציפית אשר נבחרה לבניית השרת.
WSGI נוצר אפוא כממשק נייטרלי לחיבור שרתי ואפליקציות רשת כתשתית אחידה לפיתוח יישומי אינטרנט.
צד השרת – מריץ לרוב שרת אינטרנט כגון Apache או Nginx, או שרת קל משקל כגון flup.
צד היישום/מסגרת אשר נכתב בפייתון.
בין השרת והאפליקציה, ייתכן שיתווכו רכיבי תווך (Middleware) אשר יבצעו פעולות שונות על הקלט לפני מסירתו לאפליקציה.
Weeping Silence היא להקת מטאל גותי ממלטה שמנגנת דת'-דום גותי סימפוני.
הלהקה הוקמה ב-1995 במלטה אך הקליטה דמו ראשון רק בשנת 2000. ב-2008 הוציאה את אלבומה המלא הראשון "End of an Era".
בסך הכל הוציאה הלהקה 5 אלבומי אולפן מלאים.
מריו אלול (Mario Ellul) – גיטרה חשמלית (1995–היום)
אליסון אלול (Alison Ellul) – קלידים (2006–היום)
דריו פייס טאליאנה (Dario Pace Taliana) – זמר (2013–היום)
ג'וליאן מאז'יה (Julian Mallia) – תופים (2018–היום)
גלן פאול פייס (Glenn Paul Pace) – גיטרות (2022–היום)
מלקולם קאלוס (Malcolm Callus) – גיטרת באס (1997–1998)
דיאן קמנצולי (Diane Camenzuli) – סולנית, שירה נשית (2012–2018)
Weird Scenes Inside the Gold Mine הוא אלבום האוסף השני של להקת הרוק האמריקאית הדלתות (אחרי 13) והראשון לאחר מותו של הסולן ג'ים מוריסון.
הוא יצא בינואר 1972 כאלבום כפול.
שם האלבום לקוח מתוך מילות השיר "The End".
העטיפה עוצבה על ידי ביל הופמן, עם עטיפה מתקפלת המכילה צילומים של הלהקה מאת ג'ואל ברודסקי והערות אלבום מאת ברוס האריס, הפובליציסט הלאומי של אלקטרה רקורדס.
Weekends with Adele Live in Las Vegas הוא אלבום ההופעה הראשון של הזמרת-יוצרת הבריטית אדל.
האלבום יצא לאור בפברואר 2025, בהוצאת חברות התקליטים קולומביה רקורדס.
+ תאריכי יציאות לאור ופורמטים עבור Weekends with Adele Live in Las Vegasאזורתאריך יציאהפורמט (ים)חברת תקליטיםהערותכלל העולםפברואר 2025תקליטור • תקליט • מארז תקליטוריםקולומביה
West Ryder Pauper Lunatic Asylum הוא אלבומם השלישי של להקת הרוק האלטרנטיבי הבריטית קסביאן שיצא ב-5 ביוני 2009.
האלבום היה מועמד לפרס מרקיורי בשנת 2009. ובאוקטובר 2009 הוא נבחר לאלבום השנה של קוראי מגזין Q.
השיר "Vlad the Impaler" הופץ כהורדה חינם מהאתר הרשמי של הלהקה לתקופה של שלושה ימים מ-31 במרץ עד 3 באפריל 2009. הסינגל הרשמי של האלבום היה השיר "Fire" שיצא ב-1 ביוני 2009. סרג'יו פיזורנו הגדיר את האלבום כ"פסקול של סרט דמיוני".
האלבום כולל דואט בשיר "West Ryder Silver Bullet", עם השחקנית רוזריו דוסון.
האלבום נכנס למצעד האלבומים הבריטי במקום הראשון.
חברת סוני השתמשו בשיר "underdog" בפרסומת לטלוויזיות.
West Riding Pauper Lunatic Asylum היו קבוצה של בתי חולים לחולי נפש שנבנו ביורקשיר, אנגליה בשנת 1880. סרג'יו פיזורנו הסביר את בחירת השם לאלבום: "האלבום לא על המקום, אני שמעתי על המקום לראשונה בפרסומת טלוויזיה, והמילים תפסו אותי.
אני אוהב איך המילים נראות והרגש שהם מוציאות.
מסתבר שזה היה בית המשוגעים הראשון לעניים, לפני זה רק העשירים קיבלו טיפול."
כריכת האלבום מתארת את חברי הלהקה "מתלבשים למסיבה בבית המשוגעים ומסתכלים במראה על התלבושות".
הלהקה סיפרה בראיון שכל שיר אמור לתאר אסיר בבית משוגעים.
כל השירים נכתבו על ידי סרג'יו פיזורנו חוץ מאלו שרשום לידם אחרת
Secret Alphabets" 5:07" (הלמוט זקריאס, פיזורנו)
דניאל ראלף מרטין – גיטרה נוספת בשיר "Fast Fuse" ופסנתר נוסף בשיר "Happiness".
רוזריו דוסון – שירה בשיר .
Welcome (ברוכים הבאים) הוא אלבום האולפן החמישי של סנטנה, האלבום יצא לשווקים ב-9 בנובמבר 1973.
באלבום זה הוחלפו גרג רולי וניל שון שעזבו את הלהקה והקימו את להקת Journey, בטום קוסטר, ליאון טומאס, וג'ון מקלפלין.
באלבום גם השתתפו נגן הג'אז ג'ון קולטריין, והזמרת היהודיה פלורה פורים.
בשנת 2003 פורסמה גרסה חדשה לאלבום, ובא השיר "Mantra" שלא הופיע באלבום המקורי.
קרלוס סנטנה - גיטרה חשמלית, גיטרה אקוסטית, גיטרה בס, כלי הקשה, קלימבה ושירה
טום קוסטר - קלידים, פסנתר, מרימבה, כלי הקשה ושירה
ריצ'רד קרמודה - אורגן האמונד, מלוטרון, פסנתר, פסנתר חשמלי, מרימבה, וכלי הקשה
חוזה "צ'פיטו" אריאס - טימבלס, תופי קונגה, וכלי הקשה
ארמנדו פראזה - תופי בונגו, קונגה, קבאסה, כלי הקשה, ושירה
ליאון טומאס - שריקה, ושירה
ג'ו פרל - חליל צד
Welcome to My DNA הוא אלבומם השלישי של ההרכב בלאקפילד אשר יצא לשווקים ב-28 במרץ 2011.
כמעט כל השירים באלבום נכתבו על ידי אביב גפן בשל העובדה שסטיבן וילסון עבד באותה העת על אלבום הסולו שלו.
חברי הלהקה עבדו יחד על הפקת האלבום באולפנים באנגליה ובישראל.
השיר Zigota הוא גרסת כיסוי באנגלית לשירו של אביב גפן, אשר נכלל במקור באלבומו, ממנטו מורי.
עטיפת האלבום עוצבה על ידי קרל גלובר.
אביב גפן - שירה, קלידים, גיטרות
סטיבן וילסון - שירה, קלידים, גיטרות
ערן מיטלמן - קלידים, פסנתר
Wet Wet Wet (בתרגום חופשי: רטוב רטוב רטוב) היא להקת רוק קל סקוטית שנוסדה בשנות ה-80 של המאה ה-20. הלהקה יצרה כמה להיטים בשנות ה-80 ובשנות ה-90 שהצליחו במצעד הבריטי ובעולם.
בלהקה ארבעה חברים: מרטי פלו (שירה), טומי קנינגהאם (תופים, שירה), גראהם קלארק (באס, שירה), וניל מיטשל (קלידים, שירה).
גריים דופין (גיטרה, שירה) נמצא עם הלהקה עוד משנת 1983 והוא מעין חבר להקה לא רשמי.
הרביעייה הוקמה עוד בהיותם בבית הספר התיכון "קליידבנק" בעיר קליידבנק שבסקוטלנד ב-1982, תחת השם "וורטקס מואושן" (Vortex Motion).
לאחר קבלת חוזה הקלטות עם חברת ההפקות פוליגרם (PolyGram) בשנת 1985, הלהקה הוציאה את להיטם הראשון שנתיים מאוחר יותר "מאחלים לי מזל" ("Wishing I Was Lucky"), שהגיע למקום שישי בתרשים הסינגלים בממלכה המאוחדת בשנת 1987.
בשנת 1988, הגיעה הלהקה למקום הראשון עם גרסת הכיסוי ללהיטם של הביטלס "עם מעט עזרה מידידי" ("With a Little Help from My Friends"), שהוקלט עבור קרן הצדקה "קו לילד" לצדקה.
לאחר להיט גרסת כיסוי נוסף לשירם של הביטלס, "היא עוזבת את הבית" ("She's Leaving Home"; בשיתוף בילי בראג), הוציאה הלהקה אלבום אשר צבר הצלחה בארצות הברית.
בשנת 1994, הוציאה הלהקה את גרסת הכיסוי הגדולה ביותר שלהם ללהיטם הידוע של הטרוגס "האהבה נמצאת בכל מקום" ("Love Is All Around"), שיר הנושא לסרט "ארבע חתונות ולוויה אחת" אשר זכה להצלחה בינלאומית גדולה ובילה עשרה שבועות בראש המצעד הבריטי.
Westside Connection הייתה להקת היפ הופ אמריקאית, שכללה את הראפרים אייס קיוב, מאק 10 ו-WC.
האלבום הראשון של הלהקה, Bow Down, הגיע למקום השני במצעד בילבורד 200 ולאלבום פלטיניום.
כמה חודשים לאחר מכן הלהקה הופיע ביחד באלבום 'Curb Servin של הראפר WC, בשיר "West Up!".
באותה תקופה הלהקה החלה לעבוד על אלבום הבכורה שלהם, Bow Down, ששוחרר ב-22 באוקטובר 1996.
ב-9 בדצמבר 2003, הלהקה הוציאה לאור את האלבום השני שלה Terrorist Threats, שכלל את הסינגל "Gangsta Nation" השיר הופק על ידי Fredwreck והתארח בו הראפר נייט דוג.
"Gangsta Nation" הפך להיות השיר המפורסם ביותר של הלהקה והגיע למקום ה33 במצעד בילבורד הוט 100 ולמקום ה22 במצעד שירי הR&B\היפ הופ של בילבורד.
ב-2005 הלהקה התפרקה בשל סכסוך בין מאק 10 לבין אייס קיוב.
Westwood Studios (בעברית: אולפני וסטווד) הייתה חברה לפיתוח משחקי מחשב ששכנה בלאס וגאס, נבדה.
החברה נוסדה על ידי ברט ספרי ולואיס קאסל בשנת 1985 בשם Westwood Associate, ושינתה את שמה לאחר איחוד עם חברת Virgin Interactive בשנת 1992. החברה נרכשה מ-Virgin Interactive בשנת 1998 על ידי Electronic Arts, בסכום של כ-122 מיליון דולר, ונסגרה בשנת 2003.
בתחילת דרכה החברה עסקה בהסת משחקים שעבודו על מחשבים מבוססי bit-8 למחשבים מתקדמים מבוססי bit-16 כמו קומודור אמיגה וכו'.
במסגרת זו היא עשתה מספר הסבות לחברת Epyx לרבות הסדרה המצליח שלה "משחקי קליפורניה".
Westwood Studios ידועים בעיקר בפיתוח משחקי אסטרטגיה בזמן אמת, משחקי הרפתקה ומשחקי תפקידים.
האולפנים נכנסו לספר השיאים של גינס, כאשר נמכרו יותר מ-10 מיליון עותקים של Command & Conquer ברחבי העולם.
העובד האחרון של האולפנים הפסיק לעבוד ב-EA לאחר הוצאת המשחק Command & Conquer: Generals בשנת 2003.
Weka (ראשי התיבות של Waikato Environment for Knowledge Analysis) היא חבילה פופולרית של התוכנות הנפוצות ללמידת מכונה, הנכתבו בשפת Java, אשר פותחה באוניברסיטת Waikato, ניו זילנד.
Weka היא תוכנה חופשית תחת הרישיון הציבורי הכללי של גנו.
החבילה קרויה על שם עוף הוקה אשר נפוצה בניו זילנד בלבד.
Weka היא יישום שולחן עבודה המכיל אוסף של כלי ויזואליזציה ואלגוריתמים לניתוח נתונים ומודלי חיזוי, יחד עם ממשקי משתמש גרפיים עבור גישה קלה לפונקציות אלה.
הגרסה Weka 3 העדכנית, מלאה יותר ומבוססת Java אשר עבורה התחיל הפיתוח בשנת 1997, משמשת בתחומי יישום שונים, ובפרט למטרות לימוד ומחקר.
גישה פתוחה תחת הרישיון הציבורי הכללי (GNU).
ניידות, שכן היא תיושם במלואה בשפת תכנות - Java ובכך פועלת כמעט על כל פלטפורמת מחשוב מודרנית.
אוסף מקיף של טכניקות מודל לעיבוד מקדים של נתונים ושיטות מידול.
קלות השימוש בשל ממשקי המשתמש הגרפיים שלה.
כל הטכניקות של Weka מבוססות על ההנחה כי הנתונים זמינים כקובץ שטוח אחד או כטבלה בודדת, כאשר כל נתון מתואר על ידי מספר קבוע של תכוניות (בדרך כלל, תכוניות מספריות או נומינליות, אך גם סוגים מסוימים של תכוניות אחרות נתמכים).
Weka מספקת גישת מסדי נתונים של SQL באמצעות קישוריות מסד נתונים Java ויכולה לעבד את התוצאה שהוחזרה על ידי שאילתת מסד נתונים.
היא אינה מסוגלת לבצע כריית נתונים רב-יחסיים, אך ישנה תוכנה נפרדת להמרת אוסף טבלאות למסד נתונים המקושר לטבלה אחת כך שיתאים לעיבוד באמצעות Weka.
תחום חשוב נוסף שכיום אינו מכוסה באלגוריתם שכלול ב-Weka הוא מודל רציף.
ממשק המשתמש הראשי של Weka הוא ה-Explorer, אך בעצם ניתן לגשת לאותה פונקציונליות דרך ממשק מבוסס רכיב, זרימת ידע, ומתוך שורת הפקודה.
בנוסף, קיים הנסיין, אשר מאפשר השוואה שיטתית עבור ביצועים חזויים של האלגוריתמים במסגרת הלמידה החישובית של Weka, על אוסף של מערכי נתונים.
סייר הממשק כולל מספר לוחות הבטחת גישה למרכיבים העיקריים של שולחן העבודה:
ללוח של המעבד המקדים יש שירותים לייבוא נתונים ממסד נתונים, קבצים מופרדים בפסיקים (CSV) וכו', עיבוד המקדים של נתונים אלה נקרא אלגוריתם סינון.
מסננים אלה יכולים לשמש כדי להפוך את הנתונים (למשל, הפיכת תכוניות נומריות לדיסקרטיות), ולאפשר מחיקת מקרים ותכוניות לפי קריטריונים ספציפיים.
לוח הסיווג מאפשר החלת אלגוריתמי סיווג ורגרסיה ('מסווגים' שנקראים 'ללא אבחנה' ב-Weka) אל בסיס הנתונים כדי להעריך את רמת הדיוק של מודל החיזוי שכתוצאה מכך, ממחיש תחזיות שגויות, מאפיין מקלט הפעלה (ROC) עקום וכו', או כדי להעריך את המודל עצמו (אם המודל הוא נוח ויזואלית כמו, למשל, עץ החלטה).
הלוח המשותף מספק גישה הלומדת על פי חוקים אסוציאטיביים שמנסים לזהות את כל יחסי הגומלין החשובים בין התכוניות בנתונים.
לוח הקלסטר (Cluster) מספק גישה לטכניקות קיבוץ ב-Weka, למשל, האלגוריתם הפשוט k-means.
יש גם יישום של אלגוריתם מקסום התוחלת (Expectation Maximization) ללימוד תערובת של התפלגויות נורמליות.
לוח התכוניות הנבחר מספק אלגוריתמים לזיהוי התכוניות החזויות ביותר במערך.
הלוח הוויזואלי מציג מטריצת גרף פיזור, בו מגרשים בודדים, מפוזרים ומוגדלים יכולים להיבחר וניתנים לניתוח נוסף באמצעות אופרטורי מיון שונים.
בגרסת 3.7.2 (שאינה זמינה בגרסת ה"ספר" של Weka) התווסף מנהל חבילות, על מנת לאפשר התקנה קלה של חבילות הרחבה.
מספר שימושים שהיו בעבר כלולים ב-Weka הועברו לתוך חבילות הרחבה, אך השינוי הזה גם מקל על אחרים לתרום להרחבות ב-Weka ולשמור על התוכנה, כמו הארכיטקטורה המודולרית המאפשרת עדכונים עצמאיים של ליבת Weka והרחבות אינדיבידואליות.
גרסת Weka המקורית שאינה מבוססת Java הייתה Tcl/Tk חזיתי (בעיקר צד שלישי) של מודלים אלגוריתמים אשר יושמו בשפות תכנות אחרות, בתוספת לכלי עזר עיבוד מקדים של נתונים בשפת C, ומערכת מבוססת-מקאפי (Makefile) לעריכת ניסויי למידת מכונה.
גרסה מקורית זו נועדה בראש ובראשונה ככלי לניתוח נתונים מתחומים חקלאיים.
בשנת 1993, אוניברסיטת וויקאטו בניו זילנד החלה בפיתוח הגרסה המקורית של Weka, אשר הפך שילוב של Tcl/Tk, C, Makefiles.
בשנת 1997, הוחלט לפתח מחדש את Weka מאפס ב-Java כולל מימושים של דגמי אלגוריתמים.
בשנת 2005, Weka קיבל את פרס SIGKDD כריית נתונים ושירות גילוי ידע.
ב-2006, חברת Pentaho רכשה רישיון בלעדי לשימוש ב-Weka עבור מודיעין עסקי.
הדבר מהווה את כריית הנתונים האנליטיים לניבוי רכיב של חבילת הבינה העסקית.
סביבה לפיתוח KDD-יישומים נתמכים על ידי מדד מבנים (Elki) הוא פרויקט דומה ל-Weka עם דגש על ניתוח אשכולות, למשל, שיטות ללא השגחה.
KNIME היא למידת מכונה וכריית נתוני תוכנה המיושמת ב-Java.
ניתוח מסיבי באינטרנט (MOA) הוא פרויקט קוד פתוח עבור כרייה בקנה מידה גדולה של זרמי נתונים, שפותחו גם באונ' וויקאטו בניו זילנד.
מעצב עצבי הוא תוכנת כריית נתונים המבוססים על טכניקות למידה עמוקות אשר נכתבו בשפת C++.
אורנג' הוא פרויקט קוד פתוח דומה עבור כריית נתונים, למידת מכונה וויזואליזציה tar כתוב בשפות Python ו-C++.
RapidMiner היא מסגרת לימוד מכונה מסחרית המיושמת ב-Java שמשלבת Weka.
הקנטטה נכתבה במסגרת משרתו בלייפציג עבור יום ראשון של פנטקוסט ובוצעה ב-28 במאי 1724, אך ייתכן כי בוצעה לראשונה בכנסיית פאולי שהייתה ואינה עוד באוניברסיטת לייפציג, ב-16 במאי 1723, פנטקוסט שנה קודם לתאריך המאוחר.
הקנטטה חולקת קטעי לברית ולחן משותפים עם הקנטטה בעלת השם הזהה רי"ב 74, שנכתבה עבור חג פנטקוסט בשנה שלאחר מכן, 1725.
מחזור התפילה והלימוד עבור יום ראשון של פנטקוסט כולל את מעשי השליחים, ב', א'-י"ג ואת עלילת הדרשה האחרונה שנשא ישוע עם תום סעודת הפסח, הבשורה על פי יוחנן, י"ד, כ"ג-ל"א.
עיקר לברית הקנטטה הוא לברית מאוסף שנכתב על ידי הכומר ארדמן ניאומייסטר ופורסם כעשור קודם לכן ב-1714. באך התוודע לניאומייסטר עוד בשהותו בוויימאר.
הוא בחר להלחין ארבעה משבעת פרקי הטקסט.
מבנה הקנטטה יוצא הדופן יחד עם הערה הקיימת בכתב היד לגבי כוראל מסיים שמעולם לא נמצא העלו האפשרות שבאך התכוון להלחין הלברית במלואו.
טקסט הכוראל במרכז הקנטטה הוא הבית הראשון מהמנון מאת לותר.
הועלתה האפשרות כי ביצוע הבכורה של הקנטטה היה דווקא קודם למינויו למשרת המנצח במקהלת תומאס בשנעוד בפנטקוסט 1723, שנה קודם לתאריך המקובל.
שנה מאוחר יותר, בחר באך לעבות פרקים מהקנטטה עבור הקנטטה רי"ב 74.
הקנטטה כתובה לסופרן, בס, מקהלה (תפקיד רק בכוראל), שתי חצוצרות, טימפני, שני כינורות, ויולה ובאסו קונטינואו.
רצ'יטטיב (סופרן) O, was sind das vor Ehren (הו, במה נתכבד)
כוראל (מקהלה) Komm, Heiliger Geist, Herre Gott (בואי, רוח הקודש, אדון אלוהים)
מבנה הקנטטה יוצא דופן גם בקוצר יריעתה, אך גם במיקומו של הכוראל למקהלה במרכז היצירה וחתימתה בפרק אריה ולא בפרק כוראל.
כמו כן תזמור הקנטטה עשיר, אך חריג לתזמור הרווח של באך, ומונה שתי חצוצרות ולא שלש.
חצוצרה שלישית הייתה מאפשרת לנגן אקורדים ובמרבית יצירותיו באך כותב או לחצוצרה או לשלוש ואף לארבע, אך לא לשתיים.
כמו כן בולטים בהיעדרם כלי נשיפה מעץ, המאפיינים את כתיבתו של באך ובמיוחד קנטטות בעלות תזמור עשיר, המשתמע מתפקיד החצוצרות.
הפסוק הראשון בדואט הולחן למעשה עשור קודם לכן (1714) על ידי באך כרצ'יטטיב בקנטטה רי"ב 172. אף על פי שאין קשר בין לחן הרצ'יטטיב לדואט, הרצ'יטטיב הוא דוגמה בולטת אף בהלחנתו של באך לביטוי הרמוני חריג.
הדואט כתוב במשקל מרובע, בסולם דו מז'ור, ונפתח בהקדמה כלית כאשר הכינורות מנגנים הנושא וכבר בתיבה הראשונה מצטרפות אליהם החצוצרות.
בתיבה השמינית נכנס תפקיד הסופרן בנושא המרכזי, ולאחר חצי תיבה עוקב תפקיד הבס, ובתיבה הבאה יכנסו כבר כלי הקשת שוב בנושא.
הקולות יחזרו על המהלך, ומאוחר יותר יפתח קודם הבס ואליו יצטרף באותו האופן תפקיד הסופרן.
הזמרים חוזרים שש פעמים על הפסוק בנושא המרכזי, כאשר בחזרה השישית והאחרונה, הם שרים יחדיו (מופע זהה) בסקסטות מקבילות, כאשר שיא ופורקן הפרק מגיע דווקא בסיום הכלי (אינסטרומנטלי) שלו, תיבות 51 - 60.
הרצ'יטטיב לסופרן נפתח במצב רוח מנוגד למצב הרוח המרומם בו הדואט פותח ומסיים, כאשר כלי הקשת והקונטינואו מנגנים אקורד מינור (לה).
הרצ'יטטיב אומנם נפתח יבש אך בכל זאת תפקיד הסופרן משובץ קישוטים מלודיים.
בתיבה התשע-עשרה הרצ'יטטיב הופך אריוזו (דמוי אריה) ומשנה אופיו באחת, כאופייני לפרקי רצ'יטטיב, באקורד מז'ור (סול), בו גם יסתיים הפרק.
הכוראל כתוב בסול מז'ור, אך כמקובל אצל באך ההרמוניה מתחלפת באופן תכוף והקולות מדגימים כרומטיות.
ארבע התיבות האחרונות (וקדמה) הן שירת הללויה במלודיה הנבדלת מהתקדמות הכוראל המגיעה להשלמה עם תוכנו המוזיקלי של הכוראל באקורד הסיום.
הכוראל מופיע גם בקנטטה רי"ב 74 ומנגינתו בקנטטות רי"ב 172 (בדואט האחרון מרכיב מלודי), כוראל ברי"ב 175, כוראל במוטט רי"ב 226 וכשני הפרלוד-כוראל הראשונים באוסף שמונה עשר כוראל פרלודים-רי"ב 651 ו-652.
האריה החותמת, כתובה כטריו לכינור, בס וקונטינואו.
הקונטינואו והכינור פותחים בהקדמה כלית בסולם דו מז'ור המתחלף לסולם סול מז'ור, ולמינור ובחזרה לדו מז'ור.
בתיבה השמינית נכנס תפקיד הבס, בנושא שהציג הכינור.
אופייה של האריה אישי בהתאם למבנה המצומצם של טריו.
סיום הקנטטה באריה בעלת האופי האישי והצנוע, לא תואם את סגננו של באך, וחלק מהביצועים משלימים הכוראל החותם החסר בחזרה על פרק הכוראל המרכזי.
הקנטטה בוצעה על ידי מיטב המבצעים, בהם ג'ון אליוט גרדינר בניצוחו על מקהלת מונטוורדי וסולני הבארוק האנגלים, פיטר יאן לסינק בניצוחו על קולגיום באך הולנד, הלמוט רילינג בניצוחו על ה"גכינגר קנטוריי", טון קופמן ותזמורת ומקהלת הבארוק אמסטרדם, ניקולאוס הרנונקור והקונצנטוס מוזיקוס וין, וגוסטב ליאונהארדט (יחד עם אנר בילסמה).
Wer mich liebet, der wird mein Wort halten, (גרמנית: "אִישׁ כִּי יֶאֱהָבַנִי יִשְׁמֹר אֶת־דְּבָרִי") היא קנטטה דתית מאת יוהאן סבסטיאן באך.
הקנטטה הולחנה בשנתו השנייה של באך בליפצייג.
מחזור התפילה והלימוד עבור יום ראשון של חג השבועות כולל את מעשי השליחים, ב', א'-י"ג ואת עלילת הדרשה האחרונה שנשא ישוע עם תום סעודת הפסח, הבשורה על פי יוחנן, י"ד, כ"ג-ל"א.
את לברית הקנטטה חתמה, פון ציגלר, בבית השני מהמנון מאת פאול גרהארדט.
הקנטטה כתובה לסופרן, אלט, טנור, בס, מקהלה שלש חצוצרות, טימפני, שני אבובים, אבוב ציד שני כינורות, ויולה ובאסו קונטינואו.
אריה (סופרן) Komm, komm, mein Herze steht dir offen (בוא, בוא, לבי מונח פתוח לפניך)
רצ'יטטיב (אלט) Die Wohnung ist bereit (משכנך נכון)
אריה (טנור) Kommt, eilet, stimmet Sait und Lieder (בואו, החישו, כוונו מיתריכם ושירכם)
רצ'יטטיב (בס) Es ist nichts Verdammliches an denen(לכן אין שום הרשעה על אלה שנמצאים)
הקנטטה אומנם זכתה ללברית מקורית, אך חלק ניכר ממנה שאוב מקנטטה רי"ב 59. רי"ב 74 רחבה יותר מבחינת היקפה התוכני, ייתכן והסיבה לכך נעוצה באובדן חלק מרי"ב 59, אפשרות נוספת היא שבאך לא השלים את כתיבת רי"ב 59 כפי שתכנן.
רי"ב 74 רחבה יותר גם מבחינת תזמורה, אומנם התזמור של רי"ב 59 מלמד על תזמור עשיר המונה שתי חצוצרות, אך חסר, ובולטת בהיעדרה חצוצרה שלישית ואגף כלי נשיפה מעץ, ייתכן מאילוצי היקף התזמורת ולוח זמנים דחוק בהלחנתה.
פרק הכורו הפותח הוא הרחבה של הדואט הפותח את קנטטה רי"ב 59, לאחר הקדמה כלית, נכנסת התיבה השמינית המקהלה, אחר כך שרים תפקידי הזמרים בזוגות באופן דומה לזה שבדואט המקורי (רי"ב 59).
כמו כן תזמור הפרק מורחב על ידי הוספת תפקיד לחצוצרה שלישית, המכפילה את תפקידי הטימפני והחצוצרות ומאפשרת לנגן אקורד משולש על ידי החצוצרות, והוספת שני אבובים ואבוב דה קאצ'ה, המכפילים ומתחלקים בתפקיד הכינורות והויולה.
הפרק השני הוא אריה לסופרן, הכתובה בצורת טריו, לסופרן, אבוב דה קאצ'ה וקונטינואו.
האריה כתובה בפה מז'ור ובמשקל מרובע, והיא דוגמה אופיינית לסגנון הלחנתו של באך השופע מליסמות, וספטאקורדים.
גם פרק זה משותף לקנטטה רי"ב 59, והאריה היא למעשה עיבוד של האריה לבס, כינור וקונטינואו.
הפרק השלישי הוא רצ'יטטיב יבש וקצר לאלט, בן שבע תיבות, בלה מינור.
הפרק הרביעי הוא אריה לבס.
הפרק כתוב לתפקידי בס וקונטינואו בלבד, בסולם מי מינור.
הקונטינואו פותח במוטיב של צעדים (סקוונצות) בשמיניות הנקטע לרגע במוטיב משולש של שמיניות בלגטו.
בתיבה התשיעית נכנס הבס בנושא חדש ללא ליווי.
בתיבה אחר כך מנגן במקביל לבס הקונטינואו את המוטיב בו פתח בחזרה וכך לאורך כל הפרק מנגן ואריציות קרובות למוטיב.
בתפקיד הבס חוזרת מליסמה הנמשכת על פני שלוש תיבות, במליסמה זו גם מסיים את תפקידו אך בחזרה האחרונה שלה נמשכת על פני שש תיבות.
הפרק החמישי הוא אריה לטנור.
האריה חוזרת לסולם מז'ורי, אחרי הרצ'יטטיב והאריה המינוריים.
האריה נפתחת במוטיב ריטורנלו לכינור הראשון, המלווה בכינור השני, ויולה וקונטינואו.
בתיבה האחת עשרה נכנס הטנור בהבלחות על הפעמה המודגשת, שקודם לכן נוגנו כאקורדים בולטים על ידי כלי הקשת והקוניטינואו.
במהלך תפקידו שר במליסמה נושא משלים לריטורנלו של הכינור הראשון.
בתיבה 37, מתחלף האופי המז'ורי, הקופצני, חינני ומתרפק באופי דורשני כאשר הטנור שר "השטן" אך אופי זה מתחלף ואריה נחתמת בסול מז'ור בו פתחה.
הפרק השישי הוא רצ'יטטיב קצר לבס.
הרצ'יטטיב מתוזמר לשלשת האבובים ולקונטינואו.
הרצ'יטטיב פותח במינור דרמטי אך מחליף הרמוניות רבות (אופייני להלחנתו של באך) כך שכאשר הבס מדקלם "המשיח ישוע", ההרמוניה מז'ורית ומלווה באקורדים מתחלפים והרצ'יטטיב נחתם בדו מז'ור.
על אף יריעתו הקצרה הרצ'יטטיב הוא דוגמה ומופת לסגנון ההלחנה העשיר של באך.
הפרק השביעי הוא אריה לאלט.
האריה כתובה במשקל שלש שמיניות וקדמה, בין היתר מלמד על אופייה הזריז, וכתובה לכל התזמורת למעט החצוצרות והטימפני.
היא נפתחת בנושא תרועה לאבובים, אחריו הם מנגנים יחד עם כלי הקשת ריטורנלו.
תיבה 109 היא קדמה הפותחת פרק פנימי קצר (תיבות 109 - 133) במשפט "ייסוריך", שאינו מלווה בריטורנלו המהיר של כלי הקשת אלא שתפקיד התזמורת כולל בעיקר ליווי באקורדים על הפעמה המודגשת, להוציא הקונטינואו המנגן תפקיד משלו וקטעים קישוטיים של האבובים.
האלט שר נושא המכיל גם מוטיב משולש בדמות טריולות.
ניתן להשוות האריה, לאריות דומות שכתב באך בקנטטות לסולנית אלט בלבד.
היצירה נחתמת בכוראל, כמקובל, ניתן לציין את בחירתו של באך לחתום היצירה בכוראל במינור חרף פתיחתה במז'ור, וזאת בניגוד לסגננו בקנטטות מוקדמות יותר קודם להלחנת קנטטה רי"ב 42, שנפתחו ונחתמו באותו הסולם.
השיר נכתב על ידי הבסיסט רוג'ר ווטרס, הוא כולל סינתיסייזרים מעובדים וגיטרות אקוסטיות, כמו גם מגוון רחב של אפקטים קוליים.
הרצועה נבנית על צליל פעימה בסיסי שבוצע על ידי EMS VCS 3 ואחריו הד אחד שחוזר על עצמו אשר ווטרס ניגן במקור על גיטרה בס (אשר הוא עשה אובר-דאבינג לחלק הבס שנמצא בפועל בשיר שיותר שומעים בגרסת הסטריאו).
בתקליט המקורי, השיר היה המשך ישיר של 5 החלקים הראשונים של "Shine On You Crazy Diamond" וסגר את הצד הראשון.
כשיצא בפורמט של דיסק, במיוחד במהדורות המחודשות של 1997 ו-2000, "Have a Cigar" היווה המשך ישיר (אם כי חלש מאוד) לשיר.
ההמשך הזה היה כמה שניות יותר בגרסה האמריקאית מאשר בגרסה הבריטית.
דייוויד גילמור הודה כי התקשה לשיר שורה אחת של השיר, ואמר: "זו הייתה שורה שפשוט לא יכולתי לעשות, אז הורדנו את ההקלטה בחצי טון." הוא שר את החלק מעט נמוך יותר, ואז מהירות טייפ ההקלטה הועלתה בחזרה לנורמלי.
נכון לפברואר 2023, מונה ההשמעות של השיר ברשת הזרמת המדיה ספוטיפיי עומד על כ-75 מיליון.
דייוויד גילמור - גיטרה אקוסטית בעלת שישה ו-12 מיתרים, שירה כפולה
ניק מייסון - טימפני, מצלתיים
ריצ'רד רייט - EMS VCS 3, אורגן האמונד, אנסמבל כלי קשת ARP, מינימוג
Wet (בעברית: רטוב) הוא סינגל של זמר ההיפ הופ סנופ דוג מתוך אלבום האולפן האחד-עשר שלו "Doggumentary".
הגרסה הרשמית של הסינגל נוצרה על ידי The Cataracs.
הסינגל הגיע למקום ה-40 במצעד האמריקאי של בילבורד הוט 100, למקום ה-18 ב-Hot Rap Songsand, ולמקום ה-13 במצעד Bubbling Under Hot 100 Singles.
לשיר יצאה גרסת רמיקס עם הזמר והדי ג'יי הצרפתי דייוויד גטה, אשר נקראת "Sweat" ונכללה באלבום האולפן החמישי שלו Nothing but the Beat.
הסינגל נכתב על ידי סנופ דוג ולהקת The Cataracs, שגם הפיקה את השיר.
הוא יצא לאור לראשונה דרך האתר הרשמי של סנופ דוג ב-30 בנובמבר 2010.
הרמיקס השני - והראשון שיצא לאור עם הפקתו של הזמר הצרפתי והדי ג'יי דייוויד גטה - נקרא "Sweat", ראה אור ב-4 במרץ 2011. הרמיקס הופק על ידי גטה והדי ג'יי וחברו הטוב אפרוג'ק.
הרמיקס למעשה מבוסס על השיר "Don't You Want Me" משנת 1992 של הדיג'יי והמפיק הבריטי פליקס .
בממלכה המאוחדת, הרמיקס הגיע בשבוע הראשון לצאתו למקום ה-16, שבועיים לאחר מכן טיפס ועלה לטופ 10, והגיע למקום ה-4. השיר קיבל גם את המקום הראשון בבלגיה, בשלושה שבועות לא רצופים.
השיר הגיע למקום ה-5 בפינלנד, גרמניה ואירלנד.
בתאריך 14 במרץ 2011, הרמיקס עם גטה הגיע לראשונה למקום ה-60 במצעד ARIA Singles Chart, שבוע לאחר מכן טיפס למקום ה-9, ושלושה שבועות לאחר מכן נכנס לראש המצעדים וקיבל את המקום הראשון לשבוע אחד, אשר הופך את השיר של סנופ דוג לשיר השלישי שעושה זאת באוסטרליה.
Sweat חיצוני (עם דייוויד גטה) - 5:43
Sweat (הרמיקס עם דייוויד גטה ואפרוג'ק) - 7:30
Wer da gläubet und getauft wird (בעברית: המאמין ונטבל), רי"ב 37, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה בחג העלייה, שחל ב-18 במאי 1724.
קנטטה זו הייתה השש עשרה שהלחין באך באותה שנה, לאחר שבשנה הקודמת הלחין עשרים וחמש קנטטות.
הקנטטה הקודמת שהלחין היא רי"ב 86.
סדר הקריאה לחג העלייה כולל את תיאור עליית ישו השמימה, מתוך מעשי השליחים ופסוקים מהבשורה על-פי מרקוס המתארים את הוראותיו של ישו לשליחים להפיץ את הבשורה ולהטביל את המאמינים.
שם הקנטטה והחלק הראשון בה, לקוח מתוך דבריו אלה של ישו על פי מרקוס: "הַמַּאֲמִין וְנִטְבָּל יִוָּשַׁע, וּמִי שֶׁלֹּא יַאֲמִין יֶאְשַׁם".
לברית הקנטטה נכתבה על ידי מחבר לא ידוע.
חציה השני (חלקים 4–6) עוסק בחשיבות האמונה, מעבר למעשים הטובים.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של שני אבובי ד'אמורה, שני כינורות, ויולה ובאסו קונטינואו.
כורל לסופרן ולאלט: Herr Gott Vater, mein starker Held (אדון אלהים, אב גיבור אדיר)
רצ'יטטיב לבס: Ihr Sterblichen, verlanget ihr (אתם בני תמותה, אתם מבקשים)
בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-1993 ושוב ב-2012).
"Welcome to New York" (בעברית: "ברוכים הבאים לניו יורק") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-20 באוקטובר 2014, על ידי חברת התקליטים ביג משין רקורדס, כסינגל השיווקי השני מתוך האלבום.
אף על פי שלא יצא כסינגל, הצליח השיר להגיע למקום ה-48 במצעד הבילבורד הוט 100.
השיר נכתב על ידי טיילור סוויפט וראיין טדר והופק על ידי סוויפט, טדר ונואל זנקנלה.
השיר הוא שיר בסגנון הסינת'פופ.
סרטון המילים של השיר אשר הועלה ליוטיוב ב-11 בספטמבר 2015, הצליח לצבור 2.5 מיליון צפיות.
במצעדי הבילבורד זכה השיר להצלחה, כאשר דורג במקום ה-19 במצעד קנדה הוט 100.
בארצות הברית, זכה השיר למעמד הפלטינה על סך מכירות של כמיליון עותקים.
כלפי השיר הופנו ביקורות חיוביות, תוך שברולינג סטון הוא דורג במקום ה-93 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות49רולינג סטוןכל 206 השירים של טיילור סוויפט, לפי דירוג93BuzzFeed167 השירים הטובים ביותר של טיילור סוויפט, לפי דירוג144NMEהשירים הטובים ביותר של טיילור סוויפט, לפי דירוג63Paste158 השירים הטובים ביותר של טיילור סוויפט, לפי דירוג113Vulture179 השירים הטובים ביותר של טיילור סוויפט, לפי דירוג134
"Welcome to New York" בוצע באצטדיון ג'איינטס במזרח רתרפורד, ניו ג'רזי, ב-28 במאי 2023 יחד עם השיר "Clean".
אזורתאריך יציאהפורמטחברת תקליטיםמקורכלל העולם20 באוקטובר 2014הורדה דיגיטליתביג משין
West Coast (בעברית: החוף המערבי) הוא סינגל שהוקלט על ידי הזמרת-יוצרת האמריקאית לנה דל ריי מתוך אלבום האולפן השלישי שלה, Ultraviolence.
השיר, שנכתב על ידי דל ריי וריק נואלס, הוא שיר אהבה מלנכולי על אישה הקרועה בין אהבתה לשאיפותיה.
השיר עושה שימוש בחוף המערבי של ארצות הברית למסגור סיפורה של האישה.
השיר הגיע למקום ה-17 במצעד הבילבורד הוט 100, וה-21 במצעד הסינגלים הבריטי.
השיר נכתב על ידי לנה דל ריי, ביחד עם ריק נואלס והופק על ידי דן אוירבך.
השיר כשמו, מדבר על החוף המערבי של ארצות הברית, תוך שהוא מדבר על אישה הקרועה בין אהבה ושאפתנות במערכת יחסים כלשהי.
האודיו הרשמי של השיר הועלה לערוץ היוטיוב של לנה דל ריי ב-14 באפריל 2014, בסמוך לצאתו כסינגל, והפך לוויראלי כאשר צבר למעלה מ-45 מיליון צפיות.
הווידאו קליפ של השיר יצא לאור חודש לאחר מכן, והוא צולם בשחור-לבן.
נכון לאפריל 2020, מונה הצפיות של הקליפ על למעלה מ-115 מיליון צפיות.
מקוםתאריםמכירותארצות הברית (RIAA)פלטינה 2×2,000,000הממלכה המאוחדת (BPI)כסף200,000 מכירות + הזרמת מדיה בלבד
מדינהתאריך יציאהפורמטתוויתמקור איטליה14 באפריל 2014רדיו שירים עכשווייםפולידור קנדה22 באפריל 2014הורדה דיגיטליתאינטרסקופארצות הבריתבלגיה23 באפריל 2014יוניברסל מיוזיק גרופצרפתפינלנדלוקסמבורגניו זילנדהולנדפורטוגלספרדשוודיההממלכה המאוחדת25 במאי 2014פולידורגרמניה30 במאי 201ורטיגו • פולידורארצות הברית3 ביוני 2014רדיו רוק מודרניאינטרסקופ13 ביולי 2014הורדה דיגיטלית (מיני-אלבום רמיקסים)29 באוקטובר 2014הורדה דיגיטלית (רמיקסים)
West Pride (בעברית: הגאווה המערבית) הוא פסטיבל אמנות ותרבות להט"בי שנתי שבגטבורג, שוודיה.
פסטיבל זה הוא הפסטיבל הגאווה השני בגודלו שנמצא בשוודיה.
הפסטיבל הראשון התקיים ביוני 2007. האירוע השנתי מסודר על ידי עיריית גטבורג ומחוז וסטרה ייטלנד, בשיתוף RFSL וארגונים להט"בים אחרים.
הפסטיבל מתקיים במוסדות התרבות המובילים בעיר כמו התיאטרון העירוני , מוזיאון רוהסקה והמוזיאון לתרבות עולמית .
במהלך הפסטיבל, פסטיבל הסרטים בגטבורג מציג סרטים קווירים.
ב-2017, תמכה העיר באירוע בהצגת 1,000 דגלי גאווה.
משתתפי המצעד ב-2017 נשאו שלטים הדורשים לקבל פליטים ומהגרים לשוודיה ודרשו גם לקבל להט"בים למדינות אחרות באירופה וב.
Welcome to Chechnya (בעברית: ברוכים הבאים לצ'צ'ניה; ברוסית: Добро пожаловать в Чечню) הוא סרט תיעודי להט"בי-אמריקאי שיצא ב-2020. הסרט בוים על ידי העיתונאי האמריקאי דוד פראנס .
הסרט מתמקד ברדיפת הלהט"בים בידי הרשויות בצ'צ'ניה ב, ומראיין פליטים להט"בים שונים שברחו מצ'צ'ניה על חוויותיהם.
הפקת הסרט הייתה צריכה להגן על ביטחונם האישי של המרואיינים ולא להציג את פניהם על המסך.
עם זאת, פראנס רצה להצמיד פנים אנושיות לסיפור, ולכן לא רצה להשתמש בטכניקות קונבנציונליות להסוואת פני המרואיינים, כמו טשטוש פנים, צילום בחושך או שכירת שחקנים לביצוע שלב מבוים.
בהתאם לזאת, הוא בחר להשתמש בטכניקות החלפת פנים מתקדמות מטכנולוגיית אפקטים חזותיים, כך שנראים פרצופים אנושיים המציגים רגשות אמיתיים תוך שמירת זהות המרואיינים.
הסרט הוקרן לראשונה בפסטיבל הסרטים סאנדנס האמריקאי ב-26 בינואר 2020. הסרט הוקרן גם בפסטיבל הסרטים הבין-לאומי בברלין.
בפסטיבל זה, הסרט זכה בפרס טדי ובפרס הקהל לסרט התיעודי הטוב ביותר.
הסרט שודר ברשת הטלוויזיה האמריקאית HBO ב-30 ביוני 2020.
Welcome to the Heartbreak Hotel (בעברית: ברוך הבא למלון הלבבות השבורים) הוא אלבום האולפן השני של הזמרת-יוצרת ההולנדית סי.
האלבום יצא לאור ב-8 בדצמבר 1986, על ידי חברת התקליטים הנסה רקורדס.
עם יציאתו נכנס האלבום אל המקום החמישי במצעד האלבומים שבספרד.
קאץ' את הסינגל הראשון מתוך האלבום "Heartbreak Hotel", אשר תיפקד גם כסינגל הרביעי במהלך הקריירה שלה.
השיר הפך ללהיט בינלאומי, שנכנס למקום השלישי במצעד השירים שבספרד וזאת, בנוסף לכך שנכנס למצעדים שבגרמניה, שווייץ ואוסטריה.
בהמשך, הוציאה את השיר "Heaven and Hell", כסינגל השני מתוך האלבום.
השיר הגיע אל המקום השני במצעד שבספרד, תוך שהגיע למקום ה-13 במצעד שבגרמניה.
איגוד תעשיית ההקלטות הספרדי העניק לאלבום את תואר הזהב, על מכירות של למעלה מ-50,000 עותקים במדינה.
Welcome to the Party (בעברית: ברוך הבא למסיבה) הוא סינגל שהוקלט על ידי התקליטן דיפלו, הראפרים פרנץ' מונטנה וליל פאמפ והזמרת-יוצרת זהביה וורד.
השיר יצא לאור ב-15 במאי 2018, כסינגל מתוך פסקול הסרט "דדפול 2", על ידי חברות התקליטים אפיק רקורדס, קולומביה רקורדס, וורנר מיוזיק גרופ ו-Mad Decent.
השיר הגיע למקום השמיני במצעד של ניו זילנד.
השיר נכתב על ידי דיפלו, פרנץ' מונטנה, ליל פאמפ, ג'וסלין דונלד וולנטינו חאן.
סגנון השיר הוא הטראפ והיפ הופ.
הווידאו קליפ הרשמי של השיר הועלה לערוץ היוטיוב של דיפלו ב-21 במאי 2018. הקליפ מורכז ממספר סצנות בהן מופיעים הזמרים וכן חלקים מתוך הסרט עצמו.
נכון למאי 2020, מונה הצפיות של הווידאו קליפ עומד על כ-165 מיליון צפיות.
Welcome to the Party (בעברית: ברוכים הבאים למסיבה) הוא סינגל שהוקלט על ידי הראפר האמריקאי פופ סמוק, ביחד עם הראפרית הטרינידדית ניקי מינאז', מתוך המיקסטייפ Meet the Woo.
השיר יצא לאור ב-23 באפריל 2019, כסינגל הראשון והיחיד מתוך המיקסטייפ.
השיר נכתב על ידי פופ סמוק ואנדרה לובלק והופק על ידי 808מלו.
לאחר שהפך לפופולרי, יצאו לשיר רמיקסים רבים עם אייסאפ פרג, פושה טי, ריקו נאסטי, קיינג שוטר, דייב איסט ומיק מיל.
ב-14 ביולי נודע כי ברמיקס הרשמי של השיר תשתתף הראפרית ניקי מינאז'.
הווידאו קליפ הרשמי של השיר הועלה לערוץ היוטיוב של פופ סמוק ב-28 במאי 2019, כמה שבועות לאחר צאתו של השיר כסינגל.
לאורכו של הקליפ ניתן לראות כמה מכוניות יוקרה, תוך שניתן לראות אנשים מבלים במרכזי קניות שונים.
נכון ליוני 2020, מונה הצפיות של הקליפ עומד על למעלה מ-60 מיליון צפיות.
Welcome Home Heroes with Whitney Houston (בעברית: ברוכה השבה: גיבורים עם ויטני יוסטון) הוא אלבום הווידאו הראשון של הזמרת ויטני יוסטון אשר יצא ב-14 במאי 1991, על ידי חברת התקליטים אריסטה רקורדס.
האלבום הכיל הופעה מיוחדת של יוסטון מטעם ספיישל מיוחד של רשת HBO בשם עליו קרוי האלבום אשר שודרה ב-31 במרץ באותה השנה.
הופעה זו נעשתה כמחווה עבור 3,500 הלוחמים והלוחמות שחזרו ממלחמת המפרץ הביתה בערב חג הפסחא.
האלבום יצא בפורמט VHS ולייזרדיסק לראשונה וכמה שנים לאחר מכן יצא גם בפורמט DVD.
Wet (בעברית: רטוב) הוא אלבומה ה-21 של הזמרת ברברה סטרייסנד אשר יצא באוקטובר 1979. האלבום הוא אלבום קונספט בו כל שירי האלבום מתייחסים או מבטאים פרשניות שונות של מים.
"Wet" היא גם המילה הראשונה והאחרונה שמושרת באלבום.
האלבום זכה להצלחה בעולם, הרבה בזכות הסינגל הראשון ממנו "", דואט עם דונה סאמר אשר זכה להצלחה מסחררת והפך לאחד מהשירים המצליחים בקריירה של סטרייסנד.
בין היתר הגיע למקום הראשון בארצות הברית ואף הגיע שם למעמד פלטינה.
הסינגל השני מהאלבום היה השיר "Kiss Me In The Rain"' שזכה להצלחה מזערית לעומת הסינגל הראשון.
בנוסף ישנם באלבום גם שתי גרסאות כיסוי: אחת לשיר "Come Rain or Come Shine" של הזמר בובי דארין והגרסת כיסוי השנייה הייתה לשיר "Splish Splash" של הזמר בובי קימבל.
West Ten (בעברית: מערב עשר) הוא סינגל שהוקלט על ידי הזמר-יוצר והראפר איי ג'יי טרייסי, ביחד עם הזמרת-יוצרת הבריטית מייבל, מתוך אלבום הבכורה שלה, High Expectations.
השיר יצא לאור ב-2 ביולי 2020, על ידי חברת התקליטים איי ג'יי טרייסי, כסינגל מתוך האלבום.
השיר נכתב על ידי איי ג'יי טרייסי, פרד אגיין, קמיל פרסל, מייבל וטייק א דייטריפ והופק על ידי פרד וטייק א דייטריפ גם כן.
השיר הוא שיר בסגנון גראז' בריטי.
הווידאו קליפ הרשמי של השיר הועלה לערוץ היוטיוב של דויד ביסבל ב-2 ביולי 2020, בשידור חי.
הקליפ צבר למעלה מ-10 מיליון צפיות.
Westerwaldlied, מגרמנית (מילולית: שירת היער המערבי) הוא שיר מארש גרמני שנכתב על ידי וילי מינקר (Willi Münker) בנובמבר של שנת 1932 והולחן על ידי יוזף נויהאוזר (Joseph Neuhäuser) בשנת 1935. השיר עצמו יצא לאור אך ורק בשנת 1937. המארש נכתב כשיר הלל לחבל הווסטרוולד המיוער שבמדינת ריינלנד-פפאלץ שבמערב גרמניה.
למרות ששיר זה נכתב על ידי וילי מינקר בשנת 1932, ישנם דיווחים שעל פיהם השיר מבוסס על שיר עממי ישן יותר.
השיר צבר פופולריות רבה כשהושר על ידי חיילי חיל הרגלים והשריון של צבא גרמניה במהלך מלחמת העולם השנייה.
במשך עשורים רבים נחשב השיר לתמים, כך שהושר אפילו על ידי הבונדסוור.
עם זאת, בשנים האחרונות חלק מהביצועים של Westerwaldlied הפכו לשנויים במחלוקת בגרמניה בשל היותו מזוהה עם הנאצים והמפלגה הנאצית.
כך על פי הדיווחים, צבא גרמניה הפסיק את ביצועי השיר עקב המחלוקת בשנת 2017. מגני השיר טוענים שמדובר בשיר עם לא פוליטי עם היסטוריה של שימוש לא מזיק.
שיר בניב הצ'יליאני המבוסס על המנגינה של "וסטרוולד" כפי שהלחין נויהאוזר מושר על ידי הצבא הצ'יליאני, שם הוא מכונה "Himno de la Sección" שיר זה גם היווה את ההשראה לשיר הפטריוטי הדרום קוריאני "האומה שלנו לנצח", המשמש את הצבא הדרום קוריאני.
שיר זה גם מופיע בספרו של ריינר ורנר פסבינדר (Werner Fassbinder) "עולם על חוט (1964).
+ טקסט הכיתוב עברית גרמנית היום אנו רוצים לצעודלנסות דרך חדשה.
פזמון: בווסטרוולד היפהפהכן, שם הרוח מנשבת בקור.הו, הינך וסטרוולד יפהפה,
(אקליפטוסבונבון!)מעל צמרותייך, הרוח מנשבת בקוראך עדיין קרן השמש הקטנה ביותר חודרת אל הלב.
וגרטל והאנס בששון רוקדים בימי ראשון,כיוון שמחול מחולל שמחה,והלב אשר בפנים צוחק.פזמון
וכשהמחול נגמר,ישנה לרוב קטטהוההוא אשר לא נהנהמואשם בחוסרו של האומץ.פזמון
הו, הינך וסטראלד יפהפה,ידוע למרחקים.אנשי טבע אמיתיים,אין שמץ לזכרה של ההונאה.פזמון
weshoes היא רשת שיווק ישראלית למכירת מוצרי הנעלה.
בשנת 1983 הוקמה חברת "קולנוע חדש", בבעלות עמוס הורוביץ, שבראשיתה עסקה בהפצת סרטי קולנוע ובניהול בתי קולנוע.
הורוביץ שייבא את מותג הנעליים בלנדסטון, החל לייבא בשנת 2005 את המותג קרוקס, ושיווק אותו באופן סיטונאי, כזכיין של המותג בישראל.
בשנת 2008 פתח רשת קמעונאית בישראל למכירת מוצרי קרוקס, כשהסניף הראשון נפתח בנמל תל אביב.
בתוך שנתיים היו לרשת 34 סניפים בישראל.
בשנת 2017 הוחלט לשנות את שם חנויות הרשת ל"קרוקס אנד מור" ובהמשך ל-Weshoes.
החברה משמשת מיבאת כמה מותגי נעליים מלבד קרוקס.
נכון לאפריל 2021 מנתה הרשת 58 סניפים ברחבי ישראל.
מלבד מוצרי קרוקס ובלנדסטון נמכרים בה מותגים נוספים, באמצעות הסניפים ואתר הרשת.
Welcome to the Madhouse (בעברית: "ברוך הבא לבית המשוגעים") הוא אלבום הבכורה של הזמרת-יוצרת האוסטרלית טונס אנד איי.
האלבום יצא לאור ב-16 ביולי 2021, על ידי חברת התקליטים Bad Batch רקורדס.
Welcome to the Madhouse, הוא אלבום הבכורה של טונס אנד איי, וההוצאה הראשונה מאז הוצאת מיני-אלבום הבכורה שלה, The Kids Are Coming (2019), בו נכלל סינגל הבכורה שלה "Dance Monkey", ששבר שיאים עולמיים.
בראיון לחדשות MTV סיפרה טונס אנד איי כי האלבום יופק בעיקר על ידה ואמרה כי: "השירים האלה הם לגמרי אני וההפקה שלי.
הוא לא כולל כותבי שירים אחרים או אנשים שמנסים לעזור לי להשיג להיט, כי זה אף פעם לא היה חשוב לי".
טונס אנד איי בחרה להוסיף חמישה שירים נוספים לאלבום, כתוצאה מכך שהיה לה זמן פנוי לכך.
היא אמרה: "לקחתי את הזמן רק לוודא שזה מה שאני רוצה.
ואני רוצה להוסיף עוד מוזיקה לאלבום.
זה יהיה האלבום הראשון שלי אי פעם, אז אני באמת רוצה לוודא שאני גאה בו".
בראיון לטריפל ג'יי סיפרה טונס אנד איי על הקלטות האלבום עצמו.
בתחילת שנת 2020 טונס אנד איי החלה להקליט את אלבום הבכורה שלה, לפני שפגשה בעיכובים כתוצאה מההסגר הרביעי שהתקיים בעיר מלבורן שבאוסטרליה, עקב מגפת הקורונה.
בריאיון על מערך ההקלטות, טונס אנד איי הצהירה:
טונס אנד איי סיפרה כי היא המשיכה את הקלטות האלבום לאחר סיום ההסגר.
מדינהתאריך יציאהפורמטחברת תקליטיםמקורעולם16 ביולי 2021תקליטור • תקליט • הורדה דיגיטלית • סטרימינגBad Batch רקורדס
"West End Girls" הוא שיר של צמד הסינת'-פופ הבריטי פט שופ בויז.
הוא יצא במקור כסינגל הבכורה של הצמד בשנת 1984 ולאחר מכן, בגרסה מחודשת, בשנת 1985.
הגרסה הראשונה של "West End Girls" הוקלטה עם המפיק בובי אורלנדו בניו יורק ויצאה כסינגל ב-9 באפריל 1984. הסינגל לא זכה להצלחה.
הוא הגיע רק למקום ה-121 בבריטניה, אבל הפך ללהיט מועדונים בלוס אנג'לס, סן פרנסיסקו ובלגיה.
הלהקה הקליטה מחדש את הסינגל ב-1985. מיד עם הוצאת הגרסה החדשה הפך הסינגל ללהיט בקנה מידה עולמי והגיע למקום הראשון במדינות רבות, בהן: בריטניה, ניו זילנד, ארצות הברית, הונג קונג, קנדה, פינלנד וישראל.
בשנת 1986 נכנס הסינגל לאלבום Please.
בשנת 1993 השיר כוסה על ידי איסט 17. השיר "Jump" של מדונה משנת 2006, מתבסס על "West End Girls".
ארגוןרשימהמיקוםמקורבילבורד500 שירי הפופ של כל הזמנים189
Wenn die Soldaten (בתרגום חופשי לעברית: עת שהחיילים) הוא שיר לכת עממי גרמני העוסק בחיי הצבא.
מחברי השיר אינם ידועים, אך עם זאת, ניתן למצוא אזכורים של השיר עוד מאמצע המאה ה-19. בשנת 1880 השיר כבר היה נפוץ בדרום גרמניה.
בתחילת המאה ה-20 זכה השיר להצלחה בכל המדינה.
בשנת 1931 יצא לאקרנים בגרמניה הסרט "...Wenn die Soldaten", ששמו שאוב ממילות השיר.
במהלך השנים, זכה השיר לגרסאות כיסוי מרובות ביד אמנים שונים.
בגרמניה הנאצית, הוא בוצע רבות בשל העניין בשירי מלחמה.
בגרמניה המזרחית, בוצעה לשיר גרסה אנטי-מערבית בביצועו של האמן הקומוניסט ארנסט בוש, ששינה את המילים בצורה מופגנת: "עת החיילים עוברים בעיר, האומללות הצרות והמוות צועדים עימם...
משום שמטר הפצצות מביא שפעת דולרים, ואף טנק אמריקני לא נוסע בלי חיילי רגלים גרמנים." הביצוע הידוע ביותר הוא של מרלן דיטריך.
Welcome to the Black Parade (בעברית: ברוכים הבאים למצעד השחור) הוא סינגל שהוקלט על ידי להקת הרוק האמריקאית My Chemical Romance, מתוך אלבומה השלישי, The Black Parade .
חברי הלהקה החלו לכתוב את השיר מאז תחילת דרכם בה, אם כי בסגנון שונה.
הוא נכתב בהשראת השיר "My Way" של פרנק סינטרה, והושפע רבות ממנו, היה איטי יותר ונקרא באותו זמן "The Five of Us Are Dying".
הלהקה לא כללה אותו בשני האלבומים הראשונים שלה משום שהרגישה שהוא לא גמור.
לאחר שעברו ללוס אנג'לס כדי ליצור את אלבומם השלישי, חברי הלהקה הוסיפו לשיר קצב פאנק מהיר, שינו את מילותיו ואת האקורדים שבפזמון.
לדברי גיטריסט הלהקה ריי טורו, תהליך ההקלטה של השיר היה "מורכב מאוד" בשל השכבות המוזיקליות הרבות שלו, אך "מהנה", והוא שיבח את התוצאה הסופית:
טורו השתמש בגיטרת לס פול עם פיק-אפ "Phat Cat" של סימור דאנקן.
המגבר שלו, מדגם Marshall JCM800, התקלקל במהלך הקדם-הפקה, ובמקום הוא השתמש במגבר מדגם Marshall JCM800 שלקח בהשאלה מהמפיק רוב קוואלו .